CELEX: C2005/082/22
Language: sk
Date: 2005-04-02 00:00:00
Title: Vec C-27/05: Návrh na začatie prejudiciálneho konania podaný uznesením Finanzgericht Hamburg z 5. januára 2005, ktorý súvisí s konaním: Elfering Export GmbH proti Hauptzollamt Hamburg-Jonas

2.4.2005   
            
            
               SK
            
            
               Úradný vestník Európskej únie
            
            
               C 82/10
            
         Návrh na začatie prejudiciálneho konania podaný uznesením Finanzgericht Hamburg z 5. januára 2005, ktorý súvisí s konaním: Elfering Export GmbH proti Hauptzollamt Hamburg-Jonas
   (Vec C-27/05)
   (2005/C 82/22)
   Jazyk konania: nemčina
   Finanzgericht Hamburg (Finance Court, Hamburg) (Nemecko) podal uznesením z 5. januára 2005 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: Elfering Export GmbH proti Hauptzollamt Hamburg-Jonas a bol doručený kancelárii Súdneho dvora dňa 27. januára 2005.
   Finanzgericht Hamburg (Finance Court, Hamburg) (Nemecko) žiada Súdny dvor, aby rozhodol o nasledujúcej otázke:
   Vyhlásenie, že výrobok, za ktorý má byť poskytnutá náhrada, pochádza zo Spoločenstva, obsiahnuté vo vývoznom colnom vyhlásení, patrí k údajom, ktoré podliehajú sankcii podľa článku 51 ods. 2 v spojení s článkom 5 ods. 4 nariadenia (ES) č. 800/1999 (1)?
   
      (1)  Ú. v. ES L 102, s. 11